CELEX: 62021CN0831
Language: mt
Date: 2021-12-28 00:00:00
Title: Kawża C-831/21 P: Appell ippreżentat fit-28 ta’ Diċembru 2021 minn Fachverband Spielhallen eV u LM mid-digriet tal-Qorti Ġenerali (Ir-Raba’ Awla) mogħti fit-22 ta’ Ottubru 2021 fil-Kawża T-510/20, Fachverband Spielhallen eV u LM vs Il-Kummissjoni Ewropea

16.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 198/18
            
         
      Appell ippreżentat fit-28 ta’ Diċembru 2021 minn Fachverband Spielhallen eV u LM mid-digriet tal-Qorti Ġenerali (Ir-Raba’ Awla) mogħti fit-22 ta’ Ottubru 2021 fil-Kawża T-510/20, Fachverband Spielhallen eV u LM vs Il-Kummissjoni Ewropea
      (Kawża C-831/21 P)
      (2022/C 198/26)
      Lingwa tal-kawża: il-Ġermaniż
      
         Partijiet
      
      
         Appellanti: Fachverband Spielhallen eV, LM (rappreżentanti: A. Bartosch u R. Schmidt, Rechtsanwälte)
      
         Partijiet oħra fil-proċedura: Il-Kummissjoni Ewropea, Ir-Repubblika Federali tal-Ġermanja
      
         Talbiet
      
      L-appellanti jitolbu li l-Qorti tal-Ġustizzja jogħġobha:
      
                  —
               
               
                  tannulla d-digriet tal-Qorti Ġenerali tal-Unjoni Ewropea fil-Kawża T-510/20;
               
            
                  —
               
               
                  tibgħat lura l-kawża quddiem il-Qorti Ġenerali;
               
            
                  —
               
               
                  tirriżerva d-deċiżjoni dwar l-ispejjeż.
               
            
         Aggravji u argumenti prinċipali
      
      L-appellanti jinvokaw aggravju uniku, ibbażat fuq il-ksur tal-Artikolu 107(1) TFUE.
      Il-Qorti Ġenerali ċaħdet ir-rikors fil-Kawża T-510/20 għall-motiv uniku li l-miżura li kienet is-suġġett tal-kawża ma kinitx ta’ natura li tagħti vantaġġ ekonomiku fis-sens tal-Artikolu 107(1) TFUE. Madankollu, skont ġurisprudenza stabbilita tal-qrati tal-Unjoni fil-qasam fiskali, il-kriterji tal-vantaġġ u tas-selettività għandhom jiġu eżaminati flimkien. Il-konstatazzjoni tas-selettività tippreżupponi neċessarjament li tiġi ddefinita sistema fiskali normali. Jekk ma tiġix stabbilita din is-sistema fiskali normali, ma jkunx possibbli li jiġi ddeterminat jekk jeżistix vantaġġ ekonomiku. Il-Qorti Ġenerali naqset madankollu milli teżamina s-sistema fiskali normali u għalhekk ma setgħetx tikkonkludi li l-miżura inkwistjoni ma kienet tagħti ebda vantaġġ ekonomiku. Konsegwentement, id-digriet appellat huwa vvizzjat bi żball ta’ liġi gravi.